Olún Ńtondôbə wâyi bɔ̌ naa mod təge bad tɔbɔ étēde, a yi vəŋan bīlíg bilíg. É mod ósə a yi lǒd babi ai Babilón a yi laŋan ányu á yô, éyɔŋ báyén àbím éndaman dí, bə́ ngalɔ́ŋ bikīgá bí wɔ̄ŋ ńnēn. 14Tə́bə́gán miǹsámbá, mǐ lúmán ai Babilón, kɔ́dán nyé á nyɔ́l á kpág, é mínā bə́sə myǎkɔli elâ, lúmán nyē məkɔ̌ŋ, tə myǎdzu, amú á ngāsə́m, a byandí Ńtondôbə. 15Lɔ́ŋán bikígá bítá ású díé vóm ósə. A dəgələ mɔ́, bəyóm mə́ndíé bóé bâku á sí, mim̀fim míé myâman sulan. Məkunuŋan mə́ Ńtondôbə málā ! Kunán mínā bə́bēn ábə̄ nyé, myâ bɔán nyé ḿból á ngābɔ ! 16Vǎgán á Babilón é mɔ́ mə́ é mod ǎ bɛ ai é mod a bələ́ fa məkwé bidí. Lígán okəŋ bítá yā wáwé, mod ósə̄ á dúgán âyɔŋ díé, á túbú á ńnam wóé.